open-index/open-wikipedia-markdown huggingface dataset:
Արմեն Բաբալարյան

**Արմեն Արամի Բաբալարյան** (ծնվ. 14 հուլիսի 1967 թ.), հունահռոմեական ոճի ըմբիշ, ԽՍՀՄ միջազգային կարգի սպորտի վարպետ, ՀՀ վաստակավոր մարզիչ։

## Մարզական կարիերան
Բազմիցս մրցանակակիր է դարձել ԽՍՀՄ պատանեկան և երիտասարդական առաջնություններում, եղել է Խորհրդային Միության հավաքականի անդամ։ Մասնակցել է ԽՍՀՄ առաջնություններին, գավաթի խաղարկություններին և միջազգային մի շարք մրցաշարերի՝ բազմիցս գրավելով մրցանակային տեղեր։

* 1984 թ. - ԽՍՀՄ պատանիների առաջնության արծաթե մեդալակիր (52կգ), ԳԴՀ-ում կայացած Սոցիալիստական երկրների «Բարեկամություն» մրցաշարի հաղթող։
* 1985 թ. - ԽՍՀՄ պատանեկան առաջին խաղերի հաղթող (56կգ), «Բարեկամություն» մրցաշարի բրոնզե մեդալակիր, «Լոկոմոտիվ» մարզական ընկերության աշխարհի առաջնության բրոնզե մեդալակիր։
* 1986 թ. - ԽՍՀՄ երիտասարդների չեմպիոն (57կգ)։
* 1987 թ. - «Կրասնոդոն» միջազգային մրցաշարի հաղթող, ԽՍՀՄ երիտասարդների արծաթե մեդալակիր։
* 1989 թ. - ԽՍՀՄ գավաթակիր, Իվան Պոդդուբնու միջազգային մրցաշարի երկրորդ մրցանակակիր, ԽՍՀՄ մեծահասակների առաջնության 4-րդ տեղ։
* 1990 թ. - ԽՍՀՄ առաջնություն՝ 4-րդ տեղ։
* 1992 թ. - «Ակրոպոլիս» միջազգային մրցաշարի հաղթող։

## Մարզչական կարիերան
1995 թվականից անցել է մարզչական գործունեության։ 2004-2005 թթ. աշխատել է Իրանի Իսլամական Հանրապետության հունահռոմեական ոճի ըմբշամարտի հավաքականի մարզչական շտաբում։ 2005 թվականից ՀՀ երիտասարդական հավաքականի գլխավոր մարզիչն է։ Նրա ղեկավարությամբ տասնյակ ըմբիշներ հռչակվել են Եվրոպայի և աշխարհի չեմպիոններ, դարձել մրցանակակիրներ, այդ թվում նաև Օլիմպիական չեմպիոն, աշխարհի եռակի և Եվրոպայի հնգակի չեմպիոն Արթուր Ալեքսանյանն ու աշխարհի և Եվրոպայի չեմպիոն և օլիմպիական խաղերի արծաթե մեդալակիր Արսեն Ջուլֆալակյանը։ Պատրաստել է երիտասարդների աշխարհի չեմպիոններ՝ Արթուր Ալեքսանյան, Արսեն Ջուլֆալակյան, Կարապետ Չալյան, Նարեկ Խաչատրյան, Ռաֆիկ Մանուկյան, Կարեն Ասլանյան, Մալխաս Ամոյան, երիտասարդների Եվրոպայի չեմպիոններ՝ Կարապետ Չալյան, Գևորգ Ղարիբյան (կրկնակի), Հրանտ Կալաչյան, Տիգրան Մինասյան, Մալխաս Ամոյան։

## Կոչումներ
* Հայաստանի Հանրապետության վաստակավոր մարզիչ (2009)
*«Ծովակալ Հ.Ս. Իսակով» մեդալ (2018)
*"Entraineur Emerite" FILA (ԸՄՖ)
*«Գարեգին Նժդեհ» մեդալ (2015)
*«Տրդատ Արշակունի» մեդալ 
*«Երևան քաղաքի սպորտի պատվավոր գործիչ» հուշամեդալ

## Ծանոթագրություններ

Կատեգորիա:Հայ ըմբշամարտիկներ
Կատեգորիա:Հայաստանի վաստակավոր մարզիչ
Փորշա Դաբլդեյ

**Փորշա Էնն Դաբլդեյ** (, ), ամերիկյան դերասանուհի։ 2009 թվականին նա նկարահանվել է «Երիտասարդները հեղափոխության մեջ» ֆիլմում Շինի Սանունդերսի դերում, 2011 թվականին «Մեծ Մայրիկները» ֆիլմում Ժասմին Լիի դերում և 2013 թվականին «Քերրի» ֆիլմում Քրիս Հարգինսոնի դերում։ 2015 թվականի սկզբերին մարմնավորել է Անժելային, «Պարոն Ռոբոտ» հեռուստասերիալում։

## Վաղ կյանք
Դաբլդեյը ծնվել և մեծացել է Լոս Անջելեսում՝ Քրիսթինա Հարթի և Ֆրենկ Դաբլդեյի ընտանիքում։ Նրա ծնողները պրոֆեսիոնալ դերասաններ են, նրա մեծ քույրը՝ Քեյթլինը նույնպես դերասանուհի է։ Դաբլդեյը 12 տարի ֆուտբոլով է զբաղվել և վաստակել է «տղայի շարժուձև ունեցող չարաճճի աղջիկ» մականունը։

2010 թվականին Դաբլդեյը քելեջում սովորել է հոգեբանություն։

## Կարիերա
Դաբլդեյը առաջին անգամ նկարահանվել է 8 տարեկանում և ունեցել է փոքր դեր «Մայրիկի Լեգենդը» (1997) ֆիլմում։ Դաբլդեյը նկարահանվել է «Տարայի Միացյալ Նահանգներ» հեռուստասերիալում և մարմնավորել 15 ամյա Քեյթին։

2010-2011 թվականներին նկարահանվել է «Պարոն Սանշայն» հեռուստասսերիալում։

2013 թվականին նկարահանվել է Քերրի ֆիլմում և մարմնավորել Քրիս Հարգենսենին։ 2014 թվականին նկարահանվել է Պարոն Ռոբոտ հեռուստասերիալում։

## Ֆիլմագրություն
### Ֆիլմեր

### Հեռուստասերիալներ

## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Աստիճանավորում

**Աստիճանավորում** (, ,  - աստիճանական բարձրացում, ուժեղացում), մտքի, հույզի և տրամադրության աստիճանական խորացումը՝ ուժեղացումը կամ թուլացումն է, որը կարող է վերաբերել որևէ դեպքի, գործողության կամ հոգեվիճակի։ Այն խոսքին սաստկական երանգ է հաղորդում, հուզականություն և արտահայտչականություն ապահովում։ Օրինակ՝
*Ձենով Օհանը ահից սարսափած`
Թշնամու առաջն ելավ գլխաբաց,
Աղաչանք արավ, ընկավ ոտները։
(Հովհ. Թումանյան, «Սասունցի Դավիթը»)</poem>

Կիրառվում է գեղարվեստական և հրապարակախոսական, հաճախ նաև առօրյա-խոսակցական խոսքում։

== Իրականացման միջոցներ ==
Աստիճանավորումն իրականացվում է՝

* հոմանշային շարքի միավորներով.
<poem>Փախչում եմ... փախչում... և հեռանալիս
Փառաբանում եմ, օրհներգում եմ քեզ…
(Վ. Տերյան, «Սիրահարվածը»)</poem>

* բառաիմաստային միևնույն խմբի միավորներով.
*Ապրիլյան զրնգուն օր է, Ծիծեռնակաբերդի գալարուն ճանապարհներով գնում են, բարձրանում ծերեր, ջահելներ, երեխաներ:* (Վ. Պետրոսյան, «Հայկական էսքիզներ»)

Աստիճանավորում կարող է ձևավորվել նշված եղանակների համադրմամբ, ինչպես՝ *Ոչ թե խոսում, այլ դյութում, կախարդում է, գամում է մեզ նստարանին, և մենք չենք զգում, թե նստած ենք դասարանում* (Մ. Խերանյան, «Երկա՜ր, երկար մի ճանապարհ»)։

Աստիճանավորումն իրականացվում է լեզվական այնպիսի միավորների միջոցով, որոնք դասավորվում են փոքրից մեծ քանակային, ծավալային կամ տարածական և այլ հատկանիշների աճման սկզբունքով։ Օրինակ՝ *Կառուցում էր ոչ թե մի մարդ, մի ընտանիք, մի գյուղ կամ մի քաղաք,- ամբողջ հայ ժողովուրդն էր կառուցում` օր ու գիշեր, շաբաթներ ու ամիսներ, տարիներ ու տասնամյակներ'' (Գ. Էմին, «Յոթ երգ Հայաստանի մասին»)։

## Տեսակներ
Աստիճանավորումը լինում է երկու տեսակ՝ բարձրացող (ուժեղացող) և իջնող (թուլացող)։
### Բարձրացող աստիճանավորում
Խոսքի մեջ յուրաքանչյուր հաջորդ բառ, դարձվածք կամ արտահայտություն ավելի ուժգին, հագեցած է արտահայտում նախորդի իմաստը, առավել արտահայտչական է, քան նախորդ միավորը։ Օրինակ՝
Որպես փոթորիկ, իջե՛ք ավերիչ
Եվ խորտակեցե'ք աշխարհն այս զազիր,
Փոշի' դարձրեք այստեղ ամեն ինչ։ (Վ. Տերյան, «Ջարդեցե'ք անդուլ, անգութ, անխնա»)

### Իջնող աստիճանավորում
Խոսքի մեջ յուրաքանչյուր հաջորդ բառ, դարձվածք կամ արտահայտություն թուլացնում է նախորդի իմաստը։ Օրինակ՝
Անաղմուկ, անտրտունջ, անհնչյուն
Գալիս ես ու նորից հեռանում,
Ու հեռվից դյութում ես ու կանչում,
Լուսերե՜ս, անմարմի՜ն, անանո՜ւն...
(Վ. Տերյան, «Փողոցում»)

## Աղբյուրներ
* Դավիթ Գյուրջինյան, Հայոց լեզու. խոսքարվեստի դասագիրք, Ս. Էջմիածին, 2015։
* Էդ. Ջրբաշյան, Գրականագիտական բառարան, Երևան, 1980։
* Ֆ. Հ. Խլղաթյան, Ոճաբանական բառարան, Երևան, 2000։
* Պ. Մ. Պողոսյան, Խոսքի մշակույթի և ոճագիտության հիմունքներ, Երևան, 1991։

Կատեգորիա:Բառեր և արտահայտություններ
Գաբրիելա Ուայլդ

**Գաբրիելա Զանա Վանեսա Անսթրոթեր-Գաֆ-Քելթրոփ** (անգլ.՝ Gabriella Zanna Vanessa Anstruther-Gough-Calthorpe), հայտնի է նաև **Գաբրիելա Քելթրոփ** անունով։ Անգլիացի մոդել և դերասանուհի է, ով նկարահանվել է «Հրացանակիրները», «Քերրի» և «Անվերջ սեր» ֆիլմերում։

## Վաղ կյանք
Ուալդը ծնվել է Բասինգսթոուքում։ Նա սերում է ազնվական Գաֆ-Քելթրոփ ընտանիքից։ Նրա հայրը՝ գործարար Ջոն Անսթրոթեր-Գաֆ-Քելթրոփը Watermark Group-ի նախկին նախագահն է և բարոնետ Ֆիցրոյ Անսթրոթեր-Գաֆ-Քելթրոփի թոռն է։ Նրա մայրը՝ Վանեսա Մերի Թերեզան, Դայ Լյուլենի նախկին կինն է։ Ուալդի նախնիներից է Մոնտագյու Բերտին՝ Աբինգդոնի 6-րդ կոմսը։ Ուալդի մայրական տատի ծնողներն էին Բերնարդ Ֆիցալան-Հոուարդը՝ Գլասոպի 3-րդ բարոն Հոուարդը և Մոնա Ֆիցալան-Հոուարդը՝ Բեամոնթի 11-րդ բարոնուհին։

Ուալդը ունի կրտսեր քույր՝ Օքտավիան և հինգ խորթ եղբայրներ և քույրեր։ Օլիվիա և Արաբելա Լյուլինները, իր մոր առաջին ամուսնությունից և Ջորջիանան, Իզաբելան և Յակոբին իր հոր առաջին ամուսնությունից։

Ուալդը հաճախել է Հեդֆիլդի, ապա Սուրբ Սվիթոն դպրոց, այդ ընթացքում զբաղվել է մոդելի կարիերայով։

## Կարիերա
Ուալդը սկսել է իր կարիերան որպես մոդել։
2009 թվականի դեկտեմբերին Ուալդը արեց իր դերասանական կարիերայի դեբյուտը նկարահանվելով «Համադասարանցիները 2։ Ոսկե Ֆրիտոնի լեգենդը» արկածային կատակերգությունում։ 2010 թվականի մայիսին նա նկարահանվել է «Դոկտոր Ով» հեռուստասերիալում։
2010 թվականի դեկտեմբերին Ուալդը նկարահանվել է «Հրացանակիրները» արկածային ֆիլմում։

## Անձնական կյանք
Ուալդը ամուսնացել է երաժիշտ Ալան Փոունալի հետ 2014 թվականի սեպտեմբերի 13-ին։ Նրանք ունեն մեկ որդի՝ Սաշա Բլյու Փոունալը, ով ծնվել է 2014 թվականի փետրվարի 3-ին։

## Ֆիլմագրություն
### Ֆիլմ
[250px|մինի|Ուալդը 2010 թվականին, [Հրացանակիրները (ֆիլմ, 2011)|«Հրացանակիրները» ֆիլմի նկարահանումների ժամանակ]]

### Հեռուստասերիալ

## Ծանոթագրություններ

Կատեգորիա:Ամերիկացի դերասանուհիներ
Կատեգորիա:Ամերիկացի մոդելներ
Կատեգորիա:Անգլիացի մոդելներ
Կատեգորիա:Անգլիացի դերասաններ
Կատեգորիա:Անգլիացի կինոդերասանուհիներ
Կատեգորիա:Թատրոնի դերասանուհիներ
Կատեգորիա:21-րդ դարի անգլիացի դերասանուհիներ
Same Old Love

«**Same Old Love**», ամերիկացի երգչուհի Սելենա Գոմեսի երգը։ Այն թողարկվել է 2015 թվականի սեպտեմբերի 10-ին՝ որպես նրա «Revival» կոչվող երկրորդ ալբոմի երկրորդ սինգլ։ Երգը գրվել է Ռոս Գոլանի, Չարլի ԷքսՍիԷքսի, Stargate դուետի և Բենի Բլանկոյի կողմից։ Չարլի ԷքսՍիԷքսը նաև կատարում է երգի կրկներգը, սակայն նրա անունը պաշտոնապես չի նշվել որպես երգի կատարող։

## Նախապատմություն
[thumb|left|170px|Բրիտանացի երգչուհի [Չարլի ԷքսՍիԷքսը, ով երգի համահեղինակ է, նաև ձայնագրել է իր վոկալը կրկներգի համար։]]
2015 թվականի օգոստոսի 5-ին Գոմեսը հայտարարեց, որ իր նոր սինգլը կոչվելու է «Same Old Love»։ Երգը թողարկվեց սեպտեմբերի 10-ին, իսկ «Revival» ալբոմը, որի երգացանկը նաև ներառում է այս երգը, թողարկվեց նույն տարվա հոկտեմբերի 9-ին։ Սինգլի շապիկի վրա պատկերված է Գոմեսը, ով սև զգեստով կանգնած է ինչ-որ կառույցի առջև, որի վրա գրված է նրա անունը և երգի անվանումը։

## Քննադատական արձագանքներ
Երգը հիմնականում դրական արձագանքներ է ստացել երաժշտական քննադատների կողմից։ «Hollywood Life» կայքի լրագրող Ջուլիանա Իշլերը գրել է, որ չնայած այս երգը տարբերվում է երգչուհու նախորդ՝ «Good for You» սինգլից, սակայն այս մեկում նույնպես նա ցույց է տալիս իր հասցունացած կողմը։ «Us Weekly» ամսագրի լրագրող Էսթեր Լին երգը անվանել է «գրավիչ», ինչպես նաև գրել է, որ Գոմեսը այս երգում չափազանց կրքոտ է։ «Bustle» ամսագրի լրագրող Ալեքս Քրիտսելիսն գրել է, որ այս երգը հրաշալի կերպով ցուցադրում է Գոմեսի աճը որպես կատարող։ «International Business Times» օնլայն հրատարակչության լրագրող Նիդի Թուարին երգի երաժշտությունը անվանել է «գրավիչ», իսկ բառերը՝ «հետաքրքիր»։ Երգը զբաղեցրել է 41-րդ հորիզոնականը «Stereogum» հրատարակչության կազմած «2015 թվականի լավագույն 50 փոփ երգերը» ցանկում։

## Տեսահոլովակ
Երգի տեսահոլովակը, որի ռեժիսորն է Մայքլ Հաուսմանը, նկարահանվել է 2015 թվականի օգոստոսի 15-ին Լոս Անջելեսում և ներկայացվել է նույն տարվա սեպտեմբերի 22-ին Apple Music-ում։

## Երգացանկ
*; Թվային ներբեռնում - Ռեմիքսների մինի ալբոմ
# «Same Old Love» (Borgore Remix) - 4:16
# «Same Old Love» (Filous Remix) - 4:16
# «Same Old Love» (Wuki Remix) - 4:39
# «Same Old Love» (Romos Remix) - 4:59

*; Թվային ներբեռնում - Գրեյի ռեմիքս
# «Same Old Love» - 2:25

*; Թվային ներբեռնում - Ֆեթի Ուափի ռեմիքս
# «Same Old Love» (Ֆեթի Ուափի մասնակցությամբ) - 3:24

## Հիթ-շքերթներ

## Հավաստագրումներ

|-

## Ծանոթագրություններ

## Արտաքին հղումներ
* Երգի տեսահոլովակը ՅուԹյուբ վիդեոհոսթինգում
* Երգի տեքստը  MetroLyrics կայքում

Կատեգորիա:2015 սինգլներ
Կատեգորիա:Սելենա Գոմեսի երգեր
Մարին Վասիլև

**Մարին Վասիլև** (, ), բուլղարացի քանդակագործ, քանդակագործության պրոֆեսոր, ազատագրված Բուլղարիայի քանդակագործության արվեստի հիմնադիրներից։

## Կենսագրություն
Մարին Վասիլևը ծնվել է 1867 թվականին բուլղարական Շումեն քաղաքում։ 1886 թվականին ավարտել է տեղի մանկավարժական ինստիտուտը, 1890 թվականին՝ չեխական Գորժիցե քաղաքի քանդակի դպրոցը։ Բուլղարիա վերառնալով՝ դասավանդել է պետական առևտրային դպրոցում, այնուհետև վերադարձել է արևմուտք։ 1891-1894 թվականներին հաճախել է Մյունիխի գեղարվեստի ակադեմիայի դասընթացներին, որտեղ աշակերտել է պրոֆեսոր Սիրիուս Էբերլեին, 1894-1896 թվականներին՝ Պրահայի արվեստի դպրոցի դասընթացներին պրոֆեսոր Ջոզեֆ Միսալբեկի դասարանում։ 1899 թվականին վերադարձել է Բուլղարիա և դասավանդել Բուլղարիայի գեղարվեստի ազգային ակադեմիայում, 1911 թվականից՝ պրոֆեսոր։ Նրա սաներից են հայտնի բուլղարացի քանդակագործներ Մառա Գեորգիևան, Վասկա Էմանուիլովան, Յանկո Պավլովը, Պյոտր Ռամադանովը, նկարիչ Նիկոլա Պետրովը։

## Ստեղծագործություններ
Վասիլևը ստեղծագործել է ֆիգուրատիվ կոմպոզիցիայի և քանդակի բնագավառում։ Ստեղծել է Բուլղարիայի ազգային հերոսների, քաղաքական գործիչների հուշարձաններ։

* Ճարտարապետ Անտոն Կոլարի հուշարձանը, 1900 թվական, գիպս
* Վասիլ Լևսկու հուշարձանը, 1902 թվական, բրոնզ, գրանիտ
* Խրիստո Դանով, 1909-1911 թվականներ, մարմար
* Գեորգի Իզմիրլիև, 1909 թվական, բրոնզ
* Իվան Շիշմանով, 1920 թվական, մարմար
* Ստոյան Զիմով, 1929 թվական, անդեզիտ
* Ջեյմս Բաուչեր, 1923 թվական, մարմար
* Բուլղարիայի ազատագրման համար զոհվածների հուշարձան։


 Image:Карлово 467cf088f3 o.jpg | Վասիլ Լևսկու հուշարձանը
 Image:Marin-Vasilev-DSKbank-hermes.jpg | Հերմես, Սոֆիայի բանկ
 Image:Marin-Vasilev-DSKbank-couple.jpg | Հատված Սոֆիայի բանկի զարդաքանդակներից
 Image:Marin-Vasilev-DSKbank-eagle.jpg | Արծիվ Սոֆիայի բանկի մուտքի մոտ


## Ծանոթագրություններ

Կատեգորիա:Բուլղարացի քանդակագործներ
Կատեգորիա:20-րդ դարի քանդակագործներ
Կատեգորիա:Բուլղարացի մանկավարժներ
Իրվինգ Կապլանսկի

**Իրվինգ Կապլանսկի ** (, ), կանադացի մաթեմատիկոս։

## Կենսագրություն
Կապլանսկին  ծնվել է  Լեհաստանում՝ հրեական  ընտանիքում։ Նրա ընտանիքը ներգաղթել է Կանադա։ Հայրը՝ Սամուել Կապլանսկին, Լեհաստանում վերապատրաստվել է, իսկ մինչ Կանադա գաղթելը դարձել է դերձակ։ Մայրը՝ Աննա Կապլանսկին,  աշխատել է պարենային խանութում, իսկ հետագայում ղեկավարել է *«Health Bread Bakeries»* պարենմթերքի խանութների ցանցը։ Իրվինգ Կապլանսկին սովորել է  Տորոնտոյի համալսարանում։ 1938 թվականին ստացել է բակալավրի աստիճան, ինչպես նաև պետության կողմից տրամադրվող կրթաթոշակ՝  Հարվարդի համալսարանում սովորելու համար (այդ տարում առաջին անգամ շնորհվել է կրթաթոշակ)։ Իրվինգ Կապլանսկին 1940 թվականին Տորոնտոյում ստացել է մագիստրոսի աստիճան։

1941 թվականին Հարվարդի համալսարանում պաշտպանեց Ph.D. աստիճանի դիսերտացիան  Սաուներս Մակլեյնի ղեկավարությամբ։ Մինչև  1944 թվականը Հարվարդի համալսարանում նա կատարեց ժամանակավոր պաշտոն, իսկ 1944 թվականին Մակլեյնի հետ միասին նա  Կոլումբիական համալսարանում մասնակցեց  զինվորական հետազոտության։  Երկրորդ համաշխարհային պատերազմի  ավարտից  հետո,  1945 թվականից մինչև  1984 թվականը, նա   Չիկագոյի համալսարանում աշխատեց որպես պրոֆեսոր,  1962 թվականից  1967 թվականը գլխավորեց մաթեմատիկայի ֆակուլտետը։
Իր ղեկավարությամբ այդ տարիներին  Ph.D.աստիճան ստացան  55 մարդ։  1984 թվականից  1992 թվականը նա եղավ  Բերկլիի Մաթեմատիկական գիտությունների հետազոտական ինստիտուտի  տնօրեն։ Նա տարբեր տարիներին ավելի շատ մասնակցություն ունեցավ Ամերիկյան մաթեմատիկական հասարակության աշխատանքներին, եղել է խմբագիր կամ խմբագրի օգնական,  1985—1986 տարիներին եղել է հասարակության պրեզիդենտ։ Նա եղել է նաև ԱՄՆ Ազգային գիտությունների ակադեմիայի և Ամերիկական արվեստի և գիտության  անդամ, Լոնդոնի մաթեմատիկական հասարակության  պատվավոր անդամ,  1989 թվականին պարգևատրվել է  Ոճի մրցանակով։

Իրվինգ Կալանսկու մաթեմատիկական աշխատանքները հիմնականում նվիրված են հանրահաշվին՝ կոմուտատիվ և հոմոլոգիական հանրահաշվին, օղակի թեորիային, խմբի թեորիային և Լիի հանրահաշվին  քառակուսային, теории քառակուսային ձև թեորիային և բարձր շարքերի ձևին։ Նրա աշխատանքում նաև կարևոր է ֆունկցիոնալ անալիզի հանրահաշվական բանաձևումները, այդ ուղղությամբ նրա արդյունքներում հայտնի է  Կապլանսկու խտության թեորեման։
 
Իրվինգ Կապլանսկու աղջիկը՝ Լյուսի Կապլանսկի (ծնվ. 1960), ամերիկյան  ֆոլկ-երգչուհի։ Երաժշտությունը՝ Իրվինգ Կապլանսկու հոբբին էր, նա նվագում էր դաշնամուր և ստեղծագործում տեքստեր, առավել հայտնի է «Երգ Պի թվի մասին»։

## Ընտրված աշխատանքներ
* 
* 
* 
* 
* ==

## Ծանոթագրություններ

## Արտաքին հղումներ
* 
* Fun with Mathematics: Some Thoughts from Seven Decades, видеозапись лекции Капланского.

Կատեգորիա:20-րդ դարի մաթեմատիկոսներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Կանադացի գիտնականներ
Կատեգորիա:Կանադացի մաթեմատիկոսներ
Կատեգորիա:Հարվարդի համալսարանի դասախոսներ
Կատեգորիա:Հարվարդի համալսարանի շրջանավարտներ
Կատեգորիա:Մաթեմատիկոսներ այբբենական կարգով
Կատեգորիա:Չիկագոյի համալսարանում դասավանդողներ
Կատեգորիա:Տորոնտոյի համալսարանի շրջանավարտներ
Ղազախներ

[250px|մինի|Ղազախական [յուրդի ներսում]]

**Ղազախներ** (ղազախ. қазақтар), ազգ, Ղազախստանի հիմնական բնակչությունը։ Ապրում են նաև Ուզբեկստանում, Թուրքմենստանում, Ղրղզստանում, Տաջիկստանում, Ռուսաստանում, Չինաստանում, Մոնղոլիայում և Աֆղանստանում։ Խոսում են ղազախերեն լեզվով, որը պատկանում է Թյուրքական լեզվախմբին։ Կրոնը իսլամն է, հավատացյաները սուննի դավանանքի մուսուլմաններ են։

Մթա 3-2 դարերում Հարավային Ղազախստանում առաջացել է ուսունների ցեղային միավորումը։ 6-7-րդ դարերում Ղազախստանի հարավարևելյան մասում ապրող ցեղերը Արևմտա-Թյուրքական խաքանության տիրապետության տակ էին։ Հետագայում Ղազախստանի զանազան շրջաններում առաջացել են վաղ ֆեոդալական տիպի քաղաքական կազմավորումներ՝ Թյուրգեշական (8-րդ դար) և Կարլուկական (8-9-րդ դարեր) խաքանությունները, օղուզների (9-11-րդ դարեր), կիմակների և ղփչաղների (8-11-րդ դարեր) միավորումները։ Էթնիկական միաձուլմանը նպաստել է Կարախանյանների պետությունը (10-12-րդ դարեր)։

12-րդ դարի սկզբին Ղազախստանի տարածք են ներխուժել կիդանները, որոնք ի վերջո խառնվել են տեղի թյուրքալեզու բնակչությանը։ 13-րդ դարում Մոնղոլիայից և Ալթայից Ղազախստան են թափանցել նայմաններն ու կերեիտները։ 15-րդ դարի կեսին Ոսկե հորդայի արևելյան հատվածում առաջացել են Նողայական հորդան և Ուզբեկական խանությունը, որոնցում միավորված էին ղփչաղների, արգինների, կարլուկների, նայմանների և այլ թյուրքալեզու ցեղեր։ 15-րդ դարի վերջին, 16-րդ դարի սկզբին կազմավորվել է ղազախական ազգությունը՝ բաղկացած ցեղային երեք խմբավորումներից (ժուզ), որոնցից յուրաքանչյուրի մեջ մտնող ցեղերն առանձնանում էին տարածքով, բայց միմյանց հետ կապված էին տնտեսական շահերի ընդհանրությամբ։

Ղազախների քանակությունը 16 մլն. է։

Մինչև ղազախական հողերի Ռուսաստանին միացվելը (19-րդ դարի կեսեր), ղազախների հիմնական զբաղմունքը քոչվոր անասնապահությունն էր, մասամբ զբաղվում էին նաև տնային արհեստներով, ձկնորսությամբ, որսորդությամբ։ Տարիների ընթացքում փոխվեց ղազախների կենցաղն ու մշակույթը, նրանք անցան նստակեցության։

Կատեգորիա:Ղազախստանի ազգեր
Կատեգորիա:Թյուրքական ազգեր
Կատեգորիա:Ասիայի թյուրքական ժողովուրդներ
Բնագիտության պատմության թանգարան (Վիեննա)

**Բնագիտության պատմության թանգարան** (), բնագիտության պատմության մեծ թանգարան, տեղակայված է Ավստրիայի մայրաքաղաք Վիեննայում։ Թանգարանի կայքը վիրտուալ շրջայց է ապահովում։

Թանգարանի արտեֆակտների ամենավաղ հավաքածուները 250 տարվա պատմություն ունեն։ Այսօր դրանց հավաքածուները զբաղեցնում են 8,700 քառակուսի մետր։

2011 թ. տվյալներով, թանգարանում հաշվվում են մոտավորապես 30 միլիոն նմուշներ և դրանց թիվն ավելանում է։ Ցուցասրահների ետևում 25 միլիանոց հավաքածուի նմուշները 60 գիտնական աշխատակիցների ուսումնասիրությունների հիմքն են կազմում։ Նրանց ուսումնասիրությունների շրջանակն ընդգրկում է տարածվում է ինչպես Արեգակնային համակարգի ծագումը, կենդանիների և բույսերի էվոլյուցիայից մինչև մարդու էվոլյուցիան, այնպես և նախապատմական ավանդույթներն ու սովորույթները։

## Շինությունը
thumb|Թանգարանի գմբեթը էրցհերցոգ Կառլի արձանի հետևում
Թանգարանի գլխավոր շենքը մանրակրկիտ քանդակներով հարուստ պալատ է, որը 1889 թվականից սկսած, որպես բնագիտության պատմության թանգարան, տեղավորել է մշտապես աճող հավաքածուները։

Շենքի բարձրակարգ ճարտարապետական ձևավորումը, կահույքը և թանկարժեք ցուցանմուշների համադրությունը թանգարանն ինքնին պատմական պահպանման կարևորագույն առարկա են դարձնում։

## Ցուցանմուշներ
Վերին հարկում թանկարժեք քարերի, հանածոների և մետեորիտների կողքին կարելի է տեսնել հսկա դինոզավր, նախապատմական գեղարվեստական գործերի՝ Վեներա Վիլենդորֆից, կմախքների կողքին՝ հսկայական բյուրեղյա տոպազ և թանկարժեք ադամանդյա ծաղկեփունջ, որը Մարիա Թերեզան նվեր էր պատրաստել ամուսնու համար։

Առաջին հարկում ցուցադրվում է կենդանական աշխարհի ողջ բազմազան տեսակները պարզագույն ձևերից մինչ միջատնեից բարձրակարգ կաթնասուններ․ 200 տարվա նմուշները հետաքրքիր են ոչ միայն որպես ցուցանմուշներ, այլև որպես գիտության պատմության վերաբերյալ պատմական գրառումներ։

## Պատկերասրահ

Sauriersaal_des_NHM_Wien.JPG|Թանգարանի դահլիճներից մեկը
Venus_of_Willendorf_03.jpg|Վեներա Վիլենդորֆից
Aguti.jpg|Ագուտի
Caracal caracal - Naturhistorisches Museum, Wien, 22 April 2017.jpg|Կարակալ
Wien-nhm-varanus-komodoensis.jpg|Վարան
Surinam toad (DFdB).jpg
NHM Sammlung - 2.jpg
Naturhistorisches Museum Vienna Dez 2006 013.jpg
Falco berigora2.jpg
Dodo NHM Wien wider.png
Wien-nhm-nyctea-scandiaca.jpg
Wien NMH Blaschka glass models 07.jpg
Naturhistorisches Museum - panoramio (3).jpg
Carasobarbus luteus - ZooKeys-339-001-g023.jpg
Naturhistorisches Museum Vienna Dez 2006 032.jpg
Archelon in Vienna.jpg
Austria august2010 0252.jpg
Mountain Goats and Ibex (15526436660).jpg
Wollnashorn im NHM Wien.JPG
Solenodon paradoxus, Naturhistorisches Museum Wien.jpg
NHM - Aquamarin 4.jpg
Alice Schumacher NHM Wien Abb Salz-Reich 2008 Seite 133 6.jpg
Bronze statue of a bull (Byci skala).JPG
NHM - Byci Skala Stier.jpg
NHM - Keramik Sopron 1.jpg


## Ծանոթագրություններ

Կատեգորիա:Վիեննայի թանգարաններ
Կատեգորիա:Բնագիտական թանգարաններ
Կատեգորիա:Հնէաբանական թանգարաններ
Կատեգորիա:1889 հիմնադրված թանգարաններ
Կատեգորիա:Նեոռենեսանս ճարտարապետություն
Կատեգորիա:1889 հիմնադրումներ Ավստրիայում
Կատեգորիա:Ներքին քաղաք
Ճապոնացիներ

250px|thumb
thumb|Ճապոնացիներ

**Ճապոնացիներ** ( 日本人 - նիհոնջին), ազգ, Ճապոնիայի հիմնական բնակչությունը (98%-ից ավելին)։ Բնակվում են նաև ԱՄՆ-ում, Կանադայում, Բրազիլիայում և Լատինական Ամերիկայի այլ երկրներում։ Խոսում են ճապոներեն։ Ճապոնացիները ներկայումս աշխարհի առավել մեծ էթնիկ խմբերից են. նրանց ընդհանուր թվաքանակը հասնում է 129 միլիոնի (125 միլիոնն ապրում են Ճապոնիայում):

Ճապոնիայում տարածված կրոնը բուդդայականության մահայանա տարատեսակն է (ունի բազմաթիվ աղանդներ), որին զուգահեռ դավանում են սինտոյականություն։ Սակավ տարածված են սինկրետիկ «նոր կրոնները», առավել սակավ՝ քրիստոնեությունը։ Այժմյան Ճապոնիայում բնակչության մոտ կեսը հավատացյալ չէ։
Ճապոնացիների մեջ տեղական տարբերությունները վերանում են։ Ազգագրական յուրահատկությունը պահպանում են միայն որոշ մանր կղզիների և Ռյուկյու կղզեխմբի բնակիչները։

Ճապոնացիները որպես ցեղախումբ ձևավորվել են մթա 1-ին հազարամյակի կեսին,Թայվան հարավից ճապոնական կղզիներ տեղափոխված՝ էնեոլիթյան Յայոյի մշակույթի ցեղերի և այնական, մասնավորապես՝ մալայապոլինեզական տեղաբնիկ ցեղերի միասերման հետևանքով։ 4-րդ դարի առաջին համաճապոնական պետության (Յամատո) առաջացման հետ կազմավորվել է ճապոնական ազգությունը։

Երկրորդ համաշխարհային պատերազմից հետո ճապոնացիները կենցաղով և մշակույթով զգալիորեն մոտեցել են եվրոպական ազգերին։

## Ծանոթագրություններ

## Գրականություն
* 
* 
* 

## Արտաքին հղումներ
* CIA The World Fact Book 2006
* The Association of Nikkei & Japanese Abroad
* Discover Nikkei- Information on Japanese emigrants and their descendants
* Jun-Nissei Literature and Culture in Brazil
* The Ministry of Foreign Affairs of Japan
* The National Museum of Japanese History
* Japanese society and culture
* Dekasegi and their issues living in Japan (Japanese/Portuguese)

Կատեգորիա:Ճապոնիայի ազգեր
KIT-I

**KIT-I** (, արտասանվում է որպես «Կիտայ»), 2007 թվականին կազմավորված ռուսական ռոք խումբ։

Անվանումը կապված է «Կիտայ-գորոդ» մետրո կայարանի հետ, որտեղ տեղակայված էր խմբի փորձերի առաջին բազան։ Խումբը ճանաչելիություն է ձեռք բերել 2009 թվականի թողարկված «После дождя» երգով։

## Պատմություն
Խմբի փորձերը սկսվել են 2007 թվականին։ Սկզբնական շրջանում, խումբը բաղկացած էր Գրիշայից, Սկիտլսից, Ֆինկից և թմբկահարից, ով հետագայում լքեց խումբը։ Ձայնագրման ընկերությունների և ռադիոկայանների կողմից՝ համագործակցության հրավերները մերժվելուց հետո խումբը դեմոձայնագրությունները ցույց տվեց պրոդյուսեր Մաքսիմ Ֆադեևին, ով հետագայում խմբի հետ սկսեց աշխատել։ Առաջին տեսահոլովակների նկարահանումների ժամանակ Գրիշան ծանոթացավ թմբկահար Ջուսի հետ, ով հետագայում ընդգրկվեց խմբի կազմի մեջ։

2009 թվականի ամռան սկզբին, ըստ «Մոսկովսկի կոմսոմոլեց»֊ի, խումբը դարձավ ժամանակաշրջանի գլխավոր երաժշտական ցնցումը, իսկ նրանց տեսահոլովակներն ու երգերն ընդգրկվեցին երկրի առաջատար երաժշտական հեռուստաալիքների և ռադիոկայանների ռոտացիաներում։ 2010 թվականին խումբը հաղթեց «OE Video Music Awards 2010»֊ի երկու անվանակարգում։ Մրցույթը կազմակերպվել էր մերձբալթյան երկրներում հեռարձակվող ОЕ ժամանացային ալիքի կողմից։

## Խմբի կազմ
* Գրիշա RADUGA — կիթառ, վոկալ
* Սոնյա Ֆինկ — բաս կիթառ
* Պաշա Սկիտլս — կիթառ
* Սերգեյ Ջուս — թմբուկներ (լքել է խումբը 2012 թվականին)

## Տեսահոլովակներ
* 2009 — «После дождя» (ռեժ․ Մաքսիմ Ֆադեև)
* 2009 — «Осень» (ռեժ․ Մաքսիմ Ֆադեև)
* 2010 — «Выпускной» (ռեժ․ Ալան Բադոև)
* 2010 — «Моё сердце» (ռեժ․ Մաքսիմ Ֆադեև)

## Մրցանակներ
### OE Video Music Awards 2010
* «2010 թվականի տարվա լավագույն երգ» անվանակարգի հաղթող, «После дождя» երգի համար»
* «Ամենաանկեղծ անվանակարգ (անկեղծ երկրպագուների կողմից)» անվանակարգի հաղթող
* «2010 թվականի տարվա հոլովակ» անվանակարգում 2-րդ հորիզոնական, «Осень» երգի տեսահոլովակի համար

## Ծանոթագրություններ

## Գրականություն
* 

## Արտաքին հղումներ
* Խմբի պատմությունը, հարցազրույց russia.ru կայքին։ 
* Տեղեկություն խմբի մասին 

Կատեգորիա:2007 հիմնադրված երաժշտական խմբեր
Կատեգորիա:Ռուսական ռոք խմբեր
Անգլիացիներ

**Անգլիացիներ** (ինքնանվանում Englishmen, English people), ազգ, Մեծ Բրիտանիայի հիմնական բնակչությունը։ Ապրում են նաև Իռլանդիայում, անգլիական նախկին դոմինիոններում ու գաղութներում և այլ երկրներում։ Լեզուն անգլերենն է։

Հավատացյալ անգլիացիների մեծամասնությունը պատկանում է անգլիկան և կաթոլիկ եկեղեցիներին։ Կան նաև բողոքական տարբեր աղանդների հետևորդներ։ VII-X դարերում կազմավորվեց անգլո-սաքսոնական ժողովուրդը՝ 5-6-րդ դարերում Բրիտանական կղզիներ ներխուժած գերմանական ցեղերի՝ անգլերի, սաքսերի, յուտերի, ֆրիզների և բնիկների՝ գեյլերի, պիկտերի, բրիտների ձուլմամբ։ Անգլիացիների էթնիկական պատմության մեջ շրջադարձ տեղի ունեցավ, երբ նորմանները գրավեցին Անգլիան (1066 թ.) և մոտ երկու դար պաշտոնական լեզուն ֆրանսերենն էր։ XIII-XIV դարերում անգլո-սաքսերը և նորմանները միաձուլվեցին, կազմավորվեց միասնական անգլիական ազգություն։

16-րդ դարում ստեղծվեց համաանգլիական խոսակցական և գրական լեզուն։ XVII դարում Անգլիական բուրժուական հեղափոխության հաղթանակով հիմնականում ավարտվեց անգլիական ազգի ձևավորումը։ XVII-XIX դարերի գաղութային նվաճումների հետևանքով շատ անգլիացիներ տեղափոխվեցին նոր գրավված երկրները (Հյուսիսային Ամերիկա, Ավստրալիա, Նոր Զելանդիա, Հարավային Աֆրիկա) և խառնվելով բնիկների ու այլ երկրներից եկած վտարանդիների հետ, ստեղծեցին անգլերեն խոսող նոր ազգեր՝ ամերիկացիներ, ավստրալիացիներ, նորզելանդացիներ և այլն։

Անգլիացիների կենցաղում պահպանվել են ավանդական շատ սովորույթներ, զանազան ծիսական արարողություններ։ Բնակարանները երկհարկ են՝ միմյանց հետ ներքին աստիճանասանդուխքներով կապված սենյակների ուղղահայաց դասավորությամբ։ Տարածված է բուխարիկը, օգտագործում են յուրատեսակ ուտեստեղեն, հագուստ և այլն։ Անգլիան մարզական շատ խաղերի (ֆուտբոլ, բասկետբոլ, թենիս և այլն) հայրենիքն է։ Հարուստ է նաև անգլիացիների բանահյուսությունը։

Կատեգորիա:Անգլիացիներ
Կատեգորիա:Ազգատեսակներ
Կատեգորիա:Մեծ Բրիտանիայի ազգեր
Բոգիլ

**Բոգիլ** (), գյուղ Վրաստանում։ Գտնվում է Գուրիայի մարզի Օզուրգեթի շրջանում։

## Դիրք
Գյուղը գտնվում է ծովի մակարդակից 50 մետր բարձրության վրա՝ Սուփսա գետի ափին։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում էր 236 մարդ, մեծամասնությունը՝ վրացիներ։

## Տրանսպորտ
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։

Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։

## Ծանոթագրություններ

Կատեգորիա:Վրաստանի գյուղեր
Կատեգորիա:Օզուրգեթի շրջան
Գեորգի Շահնազարով (քաղաքագետ)

**Գեորգի Շահնազարով** (), խորհրդային և ռուսական քաղաքագետ, քաղաքական գործիչ, գրող, իրավաբանական գիտությունների դոկտոր, ԽՍՀՄ ԳԱ անդամ (1987 թ.), ԽՍՀՄ Պետական մրցանակի դափնեկիր (1980 թ.)։

## Կենսագրություն
Գեորգի Շահնազարովը ծնվել է Բաքվում, փաստաբանի ընտանիքում, նրա հայրը ծնունդով Ղարաբաղից էր, սերում էր Խաչենի Դոփյանների իշխանական տան ճյուղից, բայց Ռուսաստանում Հոկտեմբերյան հեղափոխությունից հետո ստիպված էր փոխել ազգանունը դարձնելով Շահնազարով։

## Ստեղծագործությունները
* Буржуазное государство в эпоху империализма. М., 1955
* Агрессивные блоки — угроза миру. М., 1957
* Социализм и равенство. М., 1959
* Коммунизм и свобода личности. М., 1960
* Нравственный компас поколений. М., 1962, 1963
* Руководящая роль Коммунистической партии в социалистическом обществе. М., 1970
* Социалистическая демократия. М., 1972, 2-е изд. 1974
* Социалистическая судьба человечества. М., 1978
* Фиаско футурологии. М., 1979
* Грядущий миропорядок. М., 1981
* Социализм и будущее. М., 1983
* Нет повести печальнее на свете… М., 1984 (Г. Шах)
* Куда идет человечество. М, 1985
* И деревья, как всадники. М., 1986 (Г. Шах)
* Всевидящее око. М., 1989
* В поисках утраченной идеи. М., 1990
* Цена свободы. М., 1993
* «Постшок или роковое расставание с прошлым» М., 2000
* «С вождями и без них». М., 2001

## Ծանոթագրություններ

## Արտաքին հղումներ
* Профиль Георгия Хосроевича Шахназарова на официальном сайте РАН
* Профиль на сайте «Биография.ру»
* Георгий Шахназаров: «Я не жалею, что ушёл из Власти»
* Историческая справка на сайте Архива РАН

Կատեգորիա:Իրավաբանական գիտությունների դոկտորներ
Կատեգորիա:ԽՍՀՄ ԳԱ թղթակից անդամներ
Կատեգորիա:ԽՍՀՄ ԳԽ 11-րդ գումարման պատգամավորներ
Կատեգորիա:ԽՍՀՄ քաղաքական գործիչներ
Կատեգորիա:Խորհրդային գրողներ
Կատեգորիա:Խորհրդային իրավաբաններ
Կատեգորիա:Խորհրդային պետական գործիչներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Ռուս քաղաքագետներ
Կատեգորիա:Ռուսաստանի իրավաբաններ
Կատեգորիա:Ռուսաստանի քաղաքագետներ
Կատեգորիա:Ռուսաստանի քաղաքական գործիչներ
Կատեգորիա:Ռուսաստանի ԳԱ թղթակից անդամներ
Կատեգորիա:Ռուս հուշավիպագիրներ
Կատեգորիա:Դասագրքերի հեղինակներ
Կատեգորիա:Հայ գրողներ
Կատեգորիա:Խորհրդային գիտնականներ
Կատեգորիա:Խորհրդային պատմվածքագիրներ
Ջոջո Մոյես

**Ջոջո Մոյես** (, ), բրիտանացի լրագրող և ռոմանտիկ գրող։ Նա այն եզակի գրողներից է, որն արժանացել է ռոմանտիկ արձակագիրների ասոցիացիայի կողմից կազմակերպված «Տարվա ռոմանտիկ նովել» մրցանակին երկու անգամ։

## Կենսագրություն
### Կյանքը և կարիերան
Փոլին Սառա ջո Մոյեսը ծնվել է 1969 թվականի օգոստոսի 4-ին Լոնդոնում, Անգլիա, Մեծ Բրիտանիա։ Սովորել է Լոնդոնի «Royal Holloway» և «Bedford New College» համալսարաններում։ 1992 թվականին «The Independent» թերթի կողմից նա ստացել է Լոնդոնի քաղաքային համալսարանում հետդիպլոմային թերթի լրագրության դասընթացները անցնելու հնարավորություն։ Հետագայում նա տասը տարի աշխատել է «The Independent»-ում (բացառությամբ մեկ տարվա, երբ նա աշխատել է Հոնկոնգի «Sunday Morning Post»-ում ), դառնալով լուրերի խմբագրի օգնական 1998 թվականին։ 2002 թվականին նա դարձել է «Arts» և «Media» թերթերի թղթակից։

### Ստեղծագործական աշխատանքը
2002 թվականին Մոյեսը դարձավ լիակատար վիապասան, երբ տպագրվեց նրա առաջին գիրքը՝ «Sheltering Rain»-ը։ Նա դեռևս շարունակում է հոդվածներ գրել «The Daily Telegraph»-ի համար։
Նա կրկնակի մրցանակ է ստացել արձակագիրների ասոցիացիայի կողմից կազմակերպված «Տարվա ռոմանտիկ նովել» մրցույթում։ Առաջին մրցանակին նա արժանացել է 2004 թվականին «Foreign Fruit»-ի, իսկ երկրորդը 2011 թվականին՝ «The Last Letter From Your Lover»-ի համար։

Մոյեսն ապրում է «Saffron Walden» ֆերմայում իր ամուսնու՝ լրագրող Չարլզ Արթուրի և երեք երեխաների հետ։
2013 թվականին հայտարարվեց, որ Մայքլ Վեբերը և Սկոտ Նոյսթադթերը վարձվել են «Me Before You» գրքի ադապտացիան գրելու համար։

## Աշխատություններ
* *Sheltering Rain* (2002)
* *Foreign Fruit* (2003) (տպագրվել է ԱՄՆ-ում որպես *Windfallen*)
* *The Peacock Emporium* (2004)
* *The Ship of Brides* (2005)
* *Silver Bay* (2007)
* *Night Music* (2008)
* *The Horse Dancer* (2009)
* *The Last Letter From Your Lover* (2010)
* *Me Before You* (2012) / *[[Ես` քեզնից առաջ (նովել)|Ես` քեզնից առաջ]]*
* *Honeymoon In Paris* (2012)
* *The Girl You Left Behind* (2012)
* *The One Plus One* (2014) (Տպագրվել է ԱՄՆ-ում որպես *One Plus One*)
* *After You* (2015)

## Ծանոթագրություններ

## Արտաքին հղումներ
* Jojo Moyes official website
* Review of Silver Bay  in *The Times*
* Biography and bibliography at Curtis Brown Literary Agency

Կատեգորիա:Անգլիացի արձակագիրներ
Կատեգորիա:Անգլիացի գրականագետներ
Կատեգորիա:Անգլիացի գրողներ
Կատեգորիա:Անգլիացի լրագրողներ
Կատեգորիա:Անգլիացի կին վիպասաններ
Կատեգորիա:Անգլիացի սցենարիստներ
Կատեգորիա:Անգլիացի վիպասաններ
Կատեգորիա:Լոնդոնի համալսարանի շրջանավարտներ
Ստեֆան Բրիզե

**Ստեֆան Բրիզե**, (, , Ֆրանսիա), ֆրանսիացի ռեժիսոր, սցենարիստ, պրոդյուսեր, դերասան։

## Կենսագրություն
Ստեֆան Բրիզեն ծնվել է 1966 թվականի հոկտեմբերի 18-ին Ռենում։ Սովորել է Տեխնոլոգիաների ինստիտուտների համալսարանում, այնուհետև տեղափոխվել է Փարիզ, որտեղ թատրոնում և հեռուստատեսությունում սկսել է իր կարիերան։

1993 թվականին նկարահանել է իր առաջին կարճամետրաժ «Ինչ ափսոս» ֆիլմը։ «Թափառիկ աչքը» երկրորդ կարճամետրաժ ֆիլմը մրցանակներ է ստացել ֆրանսիական փառատոններում։ Բրիզեի առաջին լիամետրաժ ֆիլմը՝ «Քաղաքների կապույտը», մասնակցել է Կաննի կինոփառատոնին Ռեժիսորների երկշաբաթյակին և Դովիլի կինոփառատոնում արժանացել լավագույն սցենարի համար սահմանված մրցանակի։

Բրիզի 2015 թվականին նկարահանած «Շուկայի օրենքը» ֆիլմը ներկայացվել է Կաննի կինոփառատոնում։

## Ֆիլմեր

## Ծանոթագրություններ

## Արտաքին հղումներ
* 

Կատեգորիա:1966 ծնունդներ
Կատեգորիա:«Սեզար» մրցանակի դափնեկիրներ
Կատեգորիա:Հոկտեմբերի 18 ծնունդներ
Կատեգորիա:Ֆրանսիացի դերասաններ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի պրոդյուսերներ
Կատեգորիա:Ֆրանսիացի ռեժիսորներ
Կատեգորիա:Ֆրանսիացի սցենարիստներ
Կատեգորիա:Ֆրանսիացի կինոդերասաններ
Գալեր

200px|մինի|Գալիացի ռազմիկի հելլենիստական քանդակի հռոմեական պատճենը (Վենետիկի ազգային հնագիտական թանգարան)
**Գալեր**, կելտական խմբին պատկանող ցեղեր, ովքեր ապրում էին Գալիայում (ժամանակակից Ֆրանսիայում, Բելգիայում, Շվեյցարիայի մի մասում, Գերմանիայում և Հյուսիսային Իտալիայում) մ.թ.ա. 5-րդ դարի սկզբից մինչ հռոմեական ժամանակաշրջանը։ Խոսում էին գալերեն լեզվով, որը պատկանում էր կելտական լեզուների խմբին։ Ֆրանսիացի պատմաբաններից շատերը գալերին համարում են ժամանակակից ֆրանսիացիների նախնիներ։

Մ.թ.ա. 1-ին հազարամյակում գալական մշակույթը զարգացել է որպես կելտական մշակույթի մի մաս։ Գալերն իրենց հզորության գագաթնակետին հասել են մ.թ.ա. 3-րդ դարում։

## Տես նաև
* Կելտեր

Կատեգորիա:Գալեր
Կատեգորիա:Ֆրանսիայի պատմություն
Տանյա Բըր

**Տանյա Բըր** (), անգլիացի նորաձևության և գեղեցկության վլոգեր, բլոգեր, դիմահարդարման մասնագետ և գրող։ Նա ճանաչված է իր նորաձևության և գեղեցկության յութուբյան էջով։ 2014 թվականին նա ստեղծել է իր անձնական կոսմետիկայի դիֆուզյան Տանյա Բըր Կոսմետիկաների ապրանքանիշի տակ։

## Կարիերա
Բըրը մեծացել է Նորվիչում և սովորել է «Long Stratton High School» դպրոցում։ Նա հաճախել է Նոտրե Դեյմի դասընթացներին և ստացել դիմահարդարման մասնագետի որակավորում՝ մինչև Նորվիչի խանութներից մեկում աշխատանքի ընդունվելը։
Բըրը իր յութուբյան էջը ստեղծել է 2009 թվականի հոկտեմբերին, որտեղ նա վերբեռնում է դիմահարդարման տարբերակներ, ապահովելով «տոնական տեսքը», հետագայում ընդլայնելով իր վիդեոները։ Նա «Style Haul» ցանցի անդամ է։ Նաև նկարում է վիդեոներ «DailyMix»-ի համար։

Բըրը կապված է նաև սոցիալական լրատվամիջոցների հետ։ 2014 թվականի օգոստոսին նա ուներ երկու միլիոն հետևորդներ իր յութուբյան էջում և 130 միլիոն վիդեոյի դիտորդներ, իր երկրորդ յութուբյան էջում ունի 500 հազար հետևորդ և 24 միլիոն վիդեո դիտորդներ։ Նա ունի 900 հազար հետևորդ թվիթերում և շուրջ մեկ միլիոն հետևորդ ինստագրամում։ Նա համագորխակցում է տարբեր յութուբերների հետ՝ Զոուի Սագգ, Լուիս Փենթլենդ, Ալֆի Դեյս, Թայլեր Օքլեյ, Ջոու Սագգ և շատ ուրիշներ։
Բըրը ամեն սեզոնին մասնակցում է Լոնդոնյան Նորաձևության Շաբաթին և մասնակցում է «Elle Beauty» մրցանակաբաշխությանը, որպես ժուրիի անդամ։

## Անձնական կյանք
Բըրը ընկերություն է արել հայտնի յութուբեր, վլոգեր Ջիմ Չեփմենի հետ սկսած 2007 թվականից, իսկ 2015 թվականին նրանք ամուսնացել են։

## Ծանոթագրություններ

## Արտաքին հղումներ
* 

Կատեգորիա:21-րդ դարի անգլիացի դերասանուհիներ
Կատեգորիա:Անգլիացի գրողներ
Կատեգորիա:Անգլիացի կինոդերասանուհիներ
Կատեգորիա:Անգլիացի հեռուստատեսային դերասանուհիներ
Կատեգորիա:Անգլիացի պրոդյուսերներ
Կատեգորիա:Կին բլոգերներ
Ալեքսանդր II-ի հուշարձան (Սոֆիա)

**Ալեքսանդր II-ի հուշարձան**, **Ազատարար կայսեր հուշարձան** (), ձիարձան Բուլղարիայի մայրաքաղաք Սոֆիայում՝ նվիրված ռուս կայսր Ալեքսանդր II-ին, ով 1877-1878 թվականների Ռուս-թուրքական պատերազմի ժամանակ Բուլղարիան ազատագրել է Օսմանյան տիրապետությունից։

## Պատմություն
Նեոդասական հուշահամալիրի հեղինակը իտալացի քանդակագործ Առնոլդո Ձոքին է, ով 19-րդ դարի վերջում շահել է հուշարձանի ստեղծման նախագիծը 12 երկրներից հայտ ներկայացրած 90 արվեստագետներից։ Հուշարձանի ճարտարապետական նախագիծն իրականացրել է բուլղարացի ճարտարապետ Նիկոլա Լազարովը։ Հուշարձանի հիմնարկեքը եղել է 1901 թվականի ապրիլի 23-ին՝ Սուրբ Գևորգի օրը, Բուլղարիայի իշխան Ֆերդինանտ I ներկայությամբ, կառուցումն ավարտվել է 1903 թվականի սեպտեմբերի 15-ին։

Ֆերդինանտ I ներկա է գտնվել նաև 1907 թվականի օգոստոսի 30-ին հուշարձանի բացման արարողությանը Բուլղարիայի իշխան Բորիս III-ի, արքայազն Կիրիլի, Վլադիմիր Ալեքսանդրովիչի, կնոջ, որդու, ինչպես նաև այլ ակնառու անձնանց հետ միասին։

Հուշարձանը կառուցվել է Վիտոշայից բերված գրանիտից, բաղկացած է 3 մասից՝ պատվանդան, ֆիգուրներով պատված միջին հատված, Ալեքսանդր II-ի քանդակ։ Պատվանդանի ներքևի հատվածի բրոնզե դափնեպսակը Ռումինիան նվիրաբերել է պատերազմում զոհված ռումինացի զինվորներին։

Հուշարձանի մեջտեղի հատվածի բրոնզե քանդակաշարը ներկայացնում է ռուս և բուլղարացի զինվորներին՝ ծնկաչոք դեպի հաղթանակի աստվածուհին (Նիկեն՝ հունական դիցարանում, Վիկտորիան՝ հռոմեական), ով իր սուրը դեպի վեր է ճոճում։ Խմբին շրջապատել են Նիկոլաս Նիկոլաևիչի, Նիկոլայ Իգնատևի, Իոսիֆ Գուրկոյի և Միխայիլ Սկոբելևի դիմաքանդակները։ Մյուս հարթաքանդակներում պատկերված են Stara Zagora-ի ճակատամարտը, Սան Ստեֆանոյի պայմանագրի կնքումը, Վելիկո Տիռնովոյում Բուլղարիայի խորհրդարանի բացումը, ինչպես նաև Պետկո Ռաչև Սլավեյկովի, Ստոյան Զաիմովի, Իվան Վազովի և Իվան Ստամբոլովի դիմաքանդակները։

Հուշարձանը գտնվում է Ազատարար կայսեր բուլվարում, Բուլղարիայի խորհրդարանի դիմաց։ Հուշարձանի հետևի կողմում է գտնվում Radisson SAS հյուրանոցը։

## Հեղինակներ
* Քանդակագործ՝ Առնոլդո Զոքի
* Ճարտարապետ՝ Նիկոլա Լազարով

## Տես նաև
* Ալեքսանդր II-ի հուշարձան (Մոսկվա)

## Պատկերասրահ

1-Sofia-parliament-square-ifb.JPG
20140616 Sofia 124.jpg
Tzar Liberator Monument Sofia 1a.jpg
TzarLiberatorMonument-Sofia-3.jpg
Tsar Osvobotitel E1.jpg
BASA-3K-7-328-5-Sofia, 1907.jpg


## Ծանոթագրություններ

## Աղբյուրներ
* Енциклопедия на изобразителните изкуства в България, том 2, Издателство на БАН, София, 1986 

Կատեգորիա:Բուլղարիայի հուշարձաններ
Կատեգորիա:Սոֆիայի տեսարժան վայրեր
Կատեգորիա:Սոֆիայի հուշարձաններ
Ծրագրի կատարում

**Ծրագրի կատարում**, գործընթաց, որի ժամանակ իրական համակարգիչը կամ վիրտուալ մեքենան իրականացնում է համակարգչային ծրագրի հրամանները։ Մեքենայում կատարվող հրամանները պարզ գործողությունների հաջորդականություն են։ Այդ գործողությունները մեքենայում թողնում են հրամանների իմաստին (սեմանտիկ) համապատասխան հետևանքներ։

Համակարգչային ծրագրերը կարող են կատարվել *փաթեթային ռեժիմում* (), երբ ծրագրերի հաջորդականությունը համակարգչում կատարվում է առանց մարդու միջամտության, կամ օգտագործողը կարող է հրամաններ մուտքագրել իտերպրետատորի ինտերակտրիվ ռեժիմում։ Այս դեպքում հրամանները պարզ ծրագրեր են, որոնց կատարումը կապված է միմյանց հետ։

*Աշխատացնել* () տերմինը օգտագործվում է, որպես *կատարում* պրոցեսի հոմանիշ։ «Աշխատացնել» և «կատարել» տերմինների համապատասխան իմաստները վերաբերում են ծրագրի կանչին՝ օգտագործողի որոշակի գործողությունների միջոցով։

## Կատարման ենթատեքստ
thumb|upright=1.25| Լեզվի իրականացումը
Կատարման ենթատեքստը (միջավայրը) որոշիչ նշանակություն ունի։ Շատ քիչ ծրագրեր կատարվում են օպերացիոն համակարգ չունեցող մեքենաներում ()։ Ծրագրերը սովորաբար պարունակաում են բացահայտ կամ ոչ բացահայտ ենթադրություններ՝ կատարման ժամանակ ռեսուրսների գոյության մասին։ Շատ ծրագրեր կատարվում են օպերացիոն համակարգի օգնությամբ, և կատարման ժամանակի գրադարանը () սկզբնական լեզվի համար է, որը ապահովում է գործառույթներ, որոնք համակարգիչը չի տրամադրում։

## Կատարման ընաթացքը

Կատարումից առաջ պետք է ծրագիրը գրել սկզբնական կոդի տեսքով, որը հետո կոմպիլյացվում է կոմպիլյացիայի ժամանակ (), դառնալով կատարվող () ֆայլ։ Այս կատարվող ֆայլը հիմանականում կանչվում է օպերացիոն համակարգի կողմից, որը բեռնում է ծրագիրը հիշողության մեջ (), ապա, եթե անհրաժեշտ է, կատարում է կապերի դինամիկ խմբագրում (), որից հետո էլ սկսում է կատարումը՝ ղեկավարումը փոխանցելով ծրագրի մուտքի կետին։ Այդ պահից սկսվում է կատարումը ()։ Այնուհետև ծրագիրն աշխատում է մինչև ավարտվելը։

## Ինտերպրետատոր

Ծրագիրը կատարող () համակարգը կոչվում է ծրագրի *ինտերպրետատոր*։ Ավելի պարզ ասած՝ ինտերպրետատորը բառացիորեն կատարում է այն, ինչ ծրագիրը «հրահանգում» է։ Այն համեմատվում է լեզվի տրանսլյատորի հետ, որը փոխակերպում է ծրագիրը մի լիզվից մյուսը։ Առավել հաճախ հանդիպող լեզվային տրանսլյատորներից (թարգմանիչներից) է կոմպիլյատորը։ Տրանսլյատորը սկզբնական, բարձր մակարդակի լեզուն փոխակերպում է ցածր մակարդակի լեզվի՝ պրոցեսորի կողմից ավելի հեշտ և արագ կատարման համար։

[thumb|upright=1.87 | Տրանսլյատորը փոխակերպում է ''[Ելակետային կոդ|սկզբնական կոդը* *օբյեկտային կոդի]]''
Տրանսլյատորները սովորաբար կառուցում է աբստրակտ արդյունք, այսինքն՝ նրա աշխատանքի արդյունքում ստեղծված կոդը վերջնական կատարման համար պատրաստ չէ։ Սովորաբար օպերացիոն համակարգը, մինչև ծրագրի կատարման սկիզբը, փոխակերպում է օբյեկտային կոդը վերջնական կատարվող կոդի։

## Ծանոթագրություններ

*http://pages.cs.wisc.edu/~dusseau/Classes/CS202-F10/Lectures/lecture-computer.pdf
*http://homepage.divms.uiowa.edu/~ghosh/01-16-07.pdf

Կատեգորիա:Ծրագրավորում
Ճալա (այլ կիրառումներ)

**Ճալա** անունով բնակավայրեր կան՝

* Ճալա - գյուղ Արևելյան Հայաստանում, Կարսի մարզի Կարսի գավառում
* Ճալա - գյուղ 
* Ճալա - գյուղ Վրաստանում, Գուրիայի մարզի Օզուրգեթի շրջանում
* Ճալա - գյուղ Վրաստանում, Գուրիայի մարզի Լանչխութի շրջանում
* Ճալա - գյուղ 
* Ճալա - գյուղ

## Տես նաև
* Ճալա Քադաուր - գյուղ Վրաստանում, Գուրիայի մարզի Չոխատաուրի շրջանում
Ազնավուր ՖԱ

**Ազնավուր** (), հայկական ֆուտբոլային ակումբ Նոյեմբերյան քաղաքում։ Հիմնադրվել է 1981 թվականին։ Թիմը հանդես է եկել Հայաստանի առաջին խմբում՝ մեկ անգամ դառնալով առաջնության փոխչեմպիոն, մեկ անգամ՝ երրորդ մրցանակակիր։

## Անվանումներ
* 1981-1992 - «Պահածոյագործ» Նոյեմբերյան
* 1992-1996 - «Ազնավուր» Նոյեմբերյան

## Ձեռքբերումներ
* Հայաստանի առաջին խմբի առաջնության երրորդ մրցանակակիր - 1997
* Հայաստանի առաջին խմբի առաջնության երկրորդ մրցանակակիր - 1993

## Թիմի մարզիչները
* Գ․ Հարությունյան - 1990
* Մ․ Աղաբաբյան - 1991
* Վրեժ Աբովյան - 1992
* Վաղարշակ Ասլանյան - 1994
* Վրեժ Աբովյան - 1995-1996

## Ծանոթագրություններ

## Արտաքին հղումներ
* Պրոֆիլը foot.dk կայքում

Կատեգորիա:Հայկական ֆուտբոլային ակումբներ
Ջեկ Շոստակ

**Ջեկ Շոստակ** (, ), ամերիկացի գիտնական՝ ցիտոգենիկ, 2009 թվականին Քերոլ Գրեյդերի և Էլիզաբետ Բլեկբերնի հետ Նոբելյան մրցանակի դափնեկիր թելոմերների՝ քրոմոսոմները պահպանող մեխանիզմները բացահայտելու համար։

## Կենսագրություն
Ջեկ Շոստակը մեծացել է Կանադայում, ավարտել է Մակգիլի համալսարանը, որտեղ ստացել է բակալավրի կոչում բջջային կենսաբանության ոլորտում։ Նա Կոռնելի համալսարանում պաշտպանել է թեկնածուական ատենախոսությունը, որից հետո հիմնել է սեփական լաբորատորիա Հարվարդի համալսարանի բժշկական բաժնում։

## Գիտական հետազոտություններ
Շոստակը հիմնականում աշխատել է գենետիկայի ոլորտում։ Նա աշխարհում առաջինն է, ով կարողացավ կառուցել արհեստական խմորիչ քրոմոսոմ։ Նա ակտիվորեն մասնակցել է «Մարդու գենոմի նախագծին»։ Բացի այդ, Շոստակի աշխատությունները օգնեցին հասկանալ քրոմոսոմների գենետիկական նյութի փոխակերպման մեխանիզմը։

## Ծանոթագրություններ




## Աղբյուրներ
* Hanczyc MM, Fujikawa SM, Szostak JW. Experimental Models of Primitive Cellular Compartments: Encapsulation, Growth and Division. Science, 2003; 302:618-622.
* Chen IA, Roberts RW and Szostak JW. The Emergence of Competition Between Model Protocells. Science, 2004; 305:1474-1476.
* Mansy SS, Schrum JP, Krishnamurthy M, Tobé S, Treco D, and Szostak JW. Template-directed Synthesis of a Genetic Polymer in a Model Protocell. Nature, 2008; 454:122-5.
* Zhu TF and Szostak JW. A robust pathway for protocell growth and division under plausible prebiotic conditions. J. Am. Chem. Soc., 2009, 131: 5705-5713.

## Արտաքին հղումներ
* Ջեկ Շոստակի էջը Հարվարդյան համալսարանի կայքում 

Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկացի գենետիկներ
Կատեգորիա:Ամերիկացի կենսաբաններ
Կատեգորիա:Ամերիկացի կենսաքիմիկոսներ
Կատեգորիա:Ամերիկացի նոբելյան մրցանակակիրներ
Կատեգորիա:Ամերիկացիներ լեհական սերմամբ
Կատեգորիա:Ամերիկյան փիլիսոփայական ընկերության անդամներ
Կատեգորիա:Բժշկության կամ ֆիզիոլոգիայի բնագավառում Նոբելյան մրցանակի դափնեկիրներ
Կատեգորիա:Կոռնելի համալսարանի շրջանավարտներ
Կատեգորիա:Հարվարդի համալսարանի դասախոսներ
Կատեգորիա:Հարվարդի համալսարանի պրոֆեսորներ
Կատեգորիա:Նոբելյան մրցանակի դափնեկիրներ
Կատեգորիա:Ամերիկացի գիտնականներ
Կատեգորիա:Ամերիկացի բժիշկներ
Էնդրյու Ֆայեր

**Էնդրյու Ֆայեր** (, ), ամերիկացի գիտնական, մոլեկուլային գենետիկ։ Ստենֆորդի համալսարանի պրոֆեսոր։

2006 թվականին Քրեյգ Մելլի հետ ստացել է Նոբելյան մրցանակ ֆիզիոլոգիայի և բժկության բնագավառում ՌՆԹ ինտերֆերենցիայի բացահայտման համար։

## Կենսագրություն
Ծնվել է 1959 թվականի ապրիլի 27-ին Կալիֆոռնիայի Պալո-Ալտո քաղաքում։ Կրթություն է ստացել Կալիֆոռնիայի Բերկլիի համալսարանի (1978) և Մասաչուսեթսի տեխնոլոգիական ինստիտուտում (1983)։ 1986 թվականից մինչև 2003 թվականները աշխատել է Կերնեգի համալսարանի սաղմնաբանության բաժնում (Բալթիմոր, Մերիլենդ)։ 1989 թվականից եղել է պրոֆեսոր Ջոնս Հոփկինսի համալսարանում։ 2003 թվականից եղել է Ստենֆորդի համալսարանի բժշկության դպրոցի և պաթոլոգիայի պրոֆեսոր։

Եղել է ԱՄՆ-ի գիտությունների ազգային ակադեմիայի (2004) և ամերիկյան արվեստի և գիտության ակադեմիայի անդամ։

## Մրցանակներ
* Մեյենբուրգ մրցանակ, 2002
* Wiley Prize in the Biomedical Sciences from Rockefeller University, 2003
* Հեյնեկենի մրցանակ, 2004
* Հարդների միջազգային մրցանակ, 2005
* Paul Ehrlich and Ludwig Darmstaedter Prize, 2006
* Նոբելյան մրցանակ, 2006

## Աշխատություններ
* Andrew Fire, Siqun Xu, Mary K. Montgomery, Steven A. Kostas, Samuel E. Driver und Craig C. Mello: *Potent and specific genetic interference by double-stranded RNA in Caenorhabditis elegans*. In: *Nature.* Band 391, 1998, S. 806—811, PMID 9486653 PDF 
* *Nucleic acid structure and intracellular immunity: some recent ideas from the world of RNAi.* In: *Q Rev Biophys.* 2006, S. 1-7.
* A. Fire, R. Alcazar und F. Tan: *Unusual DNA structures associated with germline genetic activity in Caenorhabditis elegans.* Genetics 2006.
* D. Blanchard, H. Hutter, J. Fleenor und A. Fire: *A differential cytolocalization assay for analysis of macromolecular assemblies in the eukaryotic cytoplasm.* In: *Mol Cell Proteomics.* 2006.
* F. Moreno-Herrero, R. Seidel, S. M. Johnson, A. Fire und N. H. Dekker: *Structural analysis of hyperperiodic DNA from Caenorhabditis elegans.* in: *Nucleic Acids Res.* Band 34, Nr. 10, 2006, S. 3057-3066.
* M. L. Foehr, A. S. Lindy, R. C. Fairbank, N. M. Amin, M. Xu, J. Yanowitz, A. Z. Fire und J. Liu: *An antagonistic role for the C. elegans Schnurri homolog SMA-9 in modulating TGFbeta signaling during mesodermal patterning.* In: *Development.* Band 133, Nr. 15, 2006, S. 2887—2896.

## Ծանոթագրություններ

## Արտաքին հղումներ
*  Эндрю Файер и Крейг Мелло

Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ամերիկացի բժիշկներ
Կատեգորիա:Ամերիկացի գիտնականներ
Կատեգորիա:Ամերիկացի կենսաբաններ
Կատեգորիա:Ամերիկացի նոբելյան մրցանակակիրներ
Կատեգորիա:Ամերիկացի ֆիզիկոսներ
Կատեգորիա:Բժշկության կամ ֆիզիոլոգիայի բնագավառում Նոբելյան մրցանակի դափնեկիրներ
Կատեգորիա:Հրեա նոբելյան մրցանակակիրներ
Կատեգորիա:Մասաչուսեթսի տեխնոլոգիական ինստիտուտի շրջանավարտներ
Կատեգորիա:Նոբելյան մրցանակի դափնեկիրներ
Կատեգորիա:Սթենֆորդի համալսարանի շրջանավարտներ
Կատեգորիա:Փիլիսոփայական գիտությունների դոկտորներ
Վալկիրիա (այլ կիրառումներ)

**Վալկիրիա **, կարող է վերաբերել՝

* Վալկիրիա - սկանդինավյան դիցաբանության կերպար
* «Վալկիրիա» () - գերմանացի երգահան Ռիխարդ Վագների «Նիբելունգի մատանին» եռերգության մաս
* XB-70 Վալկիրիա - ամերիկյան գերձայնային ինքնաթիռ
* Valkyria - շվեդական երաժշտական խումբ
* «Վալկիրիա» - ռուսական տեխնո-տրեշ խումբ
* «Վալկիրիա» գործողություն (Հուլիսի 20-ի դավադրություն) - Գերմանական Ընդդիմության դավադրություն, որի նպատակը Հիտլերի սպանությունն էր
* «Վալկիրիա» գործողություն - ռեժիսոր Ֆրանց Պետեր Վիրտի 1971 թվականի ֆիլմը
* «Վալկիրիա» գործողությունը - Բրայան Սինգերի 2008 թվականի ֆիլմը, որի գլխավոր դերը խաղացել է Թոմ Քրուզը
* Վալկիրիաներ - Պաուլո Կոելիոյի վեպը
* (877) Վալկիրե - 1915 թվականին հայտնաբերված աստերոիդ
Մաուրիսիո Մակրի

**Մաուրիսիո Մակրի** (, ), արգենտինացի քաղաքական գործիչ։ 2015 թ-ի նոյեմբերի 22-ին ընտրվել է Արգենտինայի նախագահ։ Եղել է Բուենոս Այրեսի քաղաքապետ։ Մակրին ունի իտալական ծագում։ Կրթությունը ստացել է Արգենտինայի կաթոլիկական համալսարանում։ Հոր՝ Ֆրանկո Մակրիի հետ մինչ պետական պաշտոններ զբաղեցնելը, զբաղվել է բիզնեսով։ Ամուսնացած է եղել երեք անգամ և ունի 4 երեխա։

## Ծանոթագրություններ

## Արտաքին հղումներ
* Կենսագրություն  

Կատեգորիա:Արգենտինայի նախագահներ
Կատեգորիա:Արգենտինայի քաղաքական գործիչներ
Կատեգորիա:Կոլումբիայի համալսարանի շրջանավարտներ
Կատեգորիա:Պատվո լեգեոնի շքանշանի Մեծ խաչի ասպետներ
Կատեգորիա:Արգենտինայի գործարարներ
Կատեգորիա:Պետական գործիչներ
Կատեգորիա:Իտալացի ճարտարագետներ